Kašeľ a kŕče
Dobrýden pri kašli dostavam krče do nôh a rúk a neviem sa nadýchnuťa samozrejme aj bolesť brucha pri kašlaní,viete mi poradiť, ďakujem
Dobrý deň.
Ďakujeme za Vašu otázku.
Intenzívny kašeľ môže spôsobiť napätie vo svaloch, čo vedie k bolestiam a kŕčom, najmä v oblasti rúk a nôh. Takéto svalové napätie môže obmedziť taktiež schopnosť dýchať, pretože svaly okolo bránice môžu byť preťažené. Súčasne sa môže vyvíjať tlak na brušnú stenu a spôsobovať bolesti v oblasti brucha. Ťažkosti s dýchaním však môžu byť spôsobené aj podráždením dýchacích ciest alebo prebiehajúcim zápalom.
Na zmiernenie suchého záchvatovitého kašľa je vhodnou voľbou sirup s obsahom
islandského lišajníka
. Obsahuje množstvo slizovitých látok tvoriacich ochranný povlak, ktorý znižuje citlivosť na vonkajšie dráždivé faktory. Obsah ochranného povlaku uľahčuje prehĺtanie a znižuje reflex kašľa. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Je ho možné použiť ako pomocný prípravok pri bakteriálnych a vírusových infekciách (napr. nachladnutie, angína), ako aj po chorobách na zmiernenie podráždenia sliznice. Liečbu možno podporiť dostatočným zvlhčovaním vzduchu alebo inhaláciou
Vincentky
, prípadne Yabra. Súčasne je dôležité dbať na dostatočný pitný režim.
V prípade, že do 3 dní nenastane zlepšenie stavu, bude potrebné podstúpiť lekárske vyšetrenie. Pokiaľ sú však príznaky pre Vás výrazne obmedzujúce, odporúčam vyhľadať lekársku pomoc čo najskôr.
Prajem pekný zvyšok dňa.
S pozdravom
Mgr. Barbora Bičanovská